**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 1 ครั้งที่ 1 ประจำปี พ.ศ. 2564**

**วันที่ 12 พฤษภาคม 2564 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12 | ร.ต.ต.วีระชัย จำปาหาร นางสมศรี สระทอง  นายคำแปลง ศรีบัว  นายเสริมศักดิ์ ราชติกา  นายทองพันธ์ ศรีบุญจันทร์  นายศุกลวัฒน์ ภูจันหา  นายประสิทธิ์ คำภูษา  นายสมบัติ ภูมิรินทร์  นายบุญศิล อิงภู  นายสัมนัก ปัสสะ  นายมานพ นามปัญญา  นายวุฒิชัย เชยชมศรี | ประธานสภาเทศบาลตำบลโพน  รองประธานสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน | วีระชัย จำปาหาร สมศรี สระทอง คำแปลง ศรีบัว  เสริมศักดิ์ ราชติกา ทองพันธ์ ศรีบุญจันทร์  ศุกลวัฒน์ ภูจันหา  ประสิทธิ์ คำภูษา  สมบัติ ภูมิรินทร์  บุญศิล อิงภู  สัมนัก ปัสสะ  มานพ นามปัญญา  วุฒิชัย เชยชมศรี |

**ผู้ไม่มาประชุม** - ไม่มี -

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13  **ลำดับที่** | นายนิพนธ์ อิงภู  นายทองมี สระทอง  นายพนมศิลา ศรีบัว  นายปิยะวัชร์ สระทอง  นายทรัพย์ เกษาพรม  นางณฐอร การถัก  นายสมพงษ์ สุริโย  นางสาวสุกัญญา กำจร  นายองอาจ ประสารพันธ์  นางสุจรรยา ทิพย์มณี  นางสาวภัทราพร โพนะทา  นางสาวสุปราณี อ่อนรัชชา  นางสาวกัลยา แท่นจันทร์  **ชื่อ – สกุล** | นายกเทศมนตรีตำบลโพน  รองนายกเทศมนตรีตำบลโพน  รองนายกเทศมนตรีตำบลโพน  เลขานุการนายกเทศมนตรีตำบลโพน  ที่ปรึกษานายกเทศมนตรีตำบลโพน  ปลัดเทศบาลตำบลโพน รองปลัดเทศบาลตำบลโพน  หัวหน้าสำนักปลัด  ผู้อำนวยการกองช่าง  ผู้อำนวยการกองสาธารณสุข  หัวหน้าฝ่ายอำนวยการ  หัวหน้าฝ่ายบริหารงานคลัง  หัวหน้าฝ่ายบริหารงานสาธารณสุข  **ตำแหน่ง** | นิพนธ์ อิงภู  ทองมี สระทอง พนมศิลา ศรีบัว  ปิยะวัชร์ สระทอง ทรัพย์ เกษาพรม ณฐอร การถัก  สมพงษ์ สุริโย  สุกัญญา กำจร  องอาจ ประสารพันธ์  สุจรรยา ทิพย์มณี  ภัทราพร โพนะทา  สุปราณี อ่อนรัชชา  กัลยา แท่นจันทร์  **ลายมือชื่อ** |
| 14  15  16  17  18  19  20  21  22  23  24  25  26  27  28  29 | นายศรีประวัติ วิลาศรี  นางสาวปภาวรินท์ ภูมิสาตร์  นางสาววิภาวรรณ์ มุลละชาติ  นายสุริโย โสภาคำ  นางวิริยา ศรีบัว  นางสาวรัชดาพร สุวงค์ทา  นางสาวอนงค์รดี ราชติกา  นางสาวสุทิสา ไชยรัตน์  นางสาวพิญญาภัค จูมแพง  นางสาวอาทิตยา ศิริสัตย์  นายประวิทย์ วงศ์เจริญ  นายสมจิตร ปัสสะ  นายสุรศักดิ์ คณาจันทร์  นางวันดี ยุระตา  นางประมุข พาโท  นางวิไลวรรณ์ ไฝชอบ | หัวหน้าฝ่ายบริหารงานการศึกษา  เจ้าพนักงานธุรการชำนาญงาน  นิติกร  นักทรัพยากรบุคคลชำนาญการ  นักวิเคราะห์นโยบายและแผนปฏิบัติการ  นักจัดการงานทั่วไปชำนาญการ  เจ้าพนักงานธุรการชำนาญงาน  เจ้าพนักงานส่งเสริมการท่องเที่ยว  ผู้ช่วยนักวิชาการเกษตร  ผู้ช่วยเจ้าพนักงานธุรการ  กำนันตำบลโพน  พนักงานจ้าง  พนักงานจ้าง  พนักงานจ้าง  พนักงานจ้าง  พนักงานจ้าง | ศรีประวัติ วิลาศรี  ปภาวรินท์ ภูมิสาตร์  วิภาวรรณ์ มุลละชาติ  สุริโย โสภาคำ  วิริยา ศรีบัว  รัชดาพร สุวงค์ทา  อนงค์รดี ราชติกา  สุทิสา ไชยรัตน์  พิญญาภัค จูมแพง  อาทิตยา ศิริสัตย์  ประวิทย์ วงศ์เจริญ  สมจิตร ปัสสะ  สุรศักดิ์ คณาจันทร์  วันดี ยุระตา  ประมุข พาโท  วิไลวรรณ์ ไฝชอบ |

เริ่มประชุม เวลา 09.00 น.

นางณฐอร การถัก ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น ปลัดเทศบาล/เลขานุการสภาฯ พ.ศ. 2547 หมวด 2 ข้อ 21 และมติการประชุมสภาเทศบาลตำบลชั่วคราว โพน เมื่อคราวประชุมสภาเทศบาลตำบลโพนครั้งแรก เมื่อวันที่ 7 พฤษภาคม 2564 ซึ่งที่ประชุมสภาเทศบาลตำบลโพน มีมติในการ กำหนดการประชุมสมัยประชุมสามัญ สมัยที่ 1 ครั้งที่ 1 ประจำปี พ.ศ. 2564 ในวันที่ 11 พฤษภาคม 2564 ถึงวันที่ 10 มิถุนายน 2564 โดยมีกำหนดไม่เกิน 30 วันนั้น เพื่อให้การดำเนินกิจการต่าง ๆ เป็นไปด้วยความเรียบร้อยถูกต้อง ตามข้อระเบียบ กฎหมาย เทศบาล ตำบลโพน จึงเรียกประชุมสภาเทศบาลตำบลโพน สมัยประชุมสามัญ สมัยที่ 1 ครั้งที่ 1 ประจำปี พ.ศ. 2564 ในวันที่ 12 พฤษภาคม 2564 เวลา 09.00 น. เป็นต้นไป ณ ห้องประชุมสภาเทศบาลตำบล โพน

ร.ต.ต.วีระชัย จำปาหาร เมื่อที่ประชุมพร้อมแล้ว ผมขอเปิดการประชุมสภาเทศบาลตำบลโพน ประธานสภา ฯ สมัยประชุมสามัญ สมัยที่ 2 ครั้งที่ 1 ประจำปี พ.ศ. 2564 วันที่ 13 สิงหาคม 2564

ระเบียบวาระที่ 1 เรื่องที่ประธานจะแจ้งต่อที่ประชุม

นางณฐอร การถัก เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าปลัดเทศบาล/เลขานุการสภาฯ ส่วนราชการ และผู้เข้าร่วมประชุมทุกท่านค่ะ ชั่วคราว

- แนะนำหัวหน้าส่วนราชการ

1. นางณฐอร การถัก ตำแหน่ง ปลัดเทศบาลตำบลโพน 2. นายสมพงษ์ สุริโย ตำแหน่ง รองปลัดเทศบาลตำบลโพน 3. นางสาวสุกัญญา กำจร ตำแหน่ง หัวหน้าสำนักปลัด 4. นายองอาจ ประสารพันธ์ ตำแหน่ง ผู้อำนวยการกองช่าง 5. นางสุจรรยา ทิพย์มณี ตำแหน่ง ผู้อำนวยการกองสาธารณสุข 6. นางสาวกัลยา แท่นจันทร์ ตำแหน่ง หัวหน้าฝ่ายบริหารงาน สาธารณสุข 7. นางสาวสุปราณี อ่อนรัชชา ตำแหน่ง หัวหน้าฝ่ายบริหารงานคลัง 8. นายศรีประวัติ วิลาศรี ตำแหน่ง หัวหน้าฝ่ายบริหารงานการศึกษา

**ที่ประชุม รับทราบ**

ระเบียบวาระที่ 2 เรื่องรับรองรายงานการประชุมสภาเทศบาลตำบลโพนครั้งแรก เมื่อวันที่ 7 พฤษภาคม 2564

ขอให้ทุกท่านตรวจดูรายงานการประชุมครับ

สมาชิกสภาเทศบาลตำบลโพน ทุกท่านตรวจดูรายงานการประชุม เรียบร้อยแล้ว ขอผู้รับรองด้วยครับ

**มติที่ประชุม เห็นชอบ 11 เสียง**

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว - ไม่มี

ระเบียบวาระที่ 5 เรื่องที่เสนอใหม่

*5.1 การเลือกเลขานุการสภาเทศบาลตำบลโพน*

ร.ต.ต.วีระชัย จำปาหาร ลำดับต่อไปเป็นการเลือกเลขานุการสภาเทศบาลตำบลโพน ขอเชิญประธานสภา ฯ เลขานุการสภาชั่วคราวชี้แจง ระเบียบและวิธีการเลือกเลขานุการสภา เทศบาล

นางณฐอร การถัก ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น ปลัดเทศบาล/เลขานุการสภาฯ พ.ศ. 2547 ชั่วคราว **ข้อ 13** วิธีการเลือกเลขานุการสภาท้องถิ่น ให้ประธานสภา ท้องถิ่น นำวิธีการเลือกรองประธานสภาท้องถิ่น ตามข้อ 12 มาใช้ บังคับโดยอนุโลม

เมื่อสภาท้องถิ่นมีมติเลือกเลขานุการสภาท้องถิ่นแล้ว ให้เลขานุการสภาท้องถิ่นชั่วคราวพ้นจากตำแหน่ง  **ข้อ 14** ในการเลือกประธานสภาท้องถิ่น รองประธานสภา ท้องถิ่น หรือเลขานุการสภาท้องถิ่น ถ้ามีการเสนอชื่อผู้สมควรได้รับการ แต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก  **ข้อ 18** ให้สภาท้องถิ่นเลือกพนักงานหรือข้าราชการส่วนท้องถิ่น ขององค์กรปกครองส่วนท้องถิ่น หรือสมาชิกสภาท้องถิ่นนั้นคนหนึ่ง เป็นเลขานุการสภาท้องถิ่น ทั้งนี้ ให้คำนึงถึงความรู้ความสามารถอันเป็น ประโยชน์ต่อสภาท้องถิ่น

ร.ต.ต.วีระชัย จำปาหาร ขอให้ท่านสมาชิกสภา ฯ เสนอชื่อผู้ที่เห็นควรดำรงตำแหน่งเลขานุการสภา ประธานสภา ฯ โดยท่านเสนอชื่อคนละ 1 ชื่อและมีผู้รับรองไม่น้อยกว่า 2 คน ขอเชิญครับ

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าสมาชิกสภา ฯ ส่วนราชการ และผู้เข้าร่วมประชุมทุกท่านครับ กระผม นายบุญศิล อิงภู สมาชิกสภาเทศบาล เขต 2 ขอเสนอ นายสมพงษ์ สุริโย รองปลัดเทศบาลตำบลโพน เป็นเลขานุการสภา เทศบาลตำบลโพน ครับ

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายสัมนัก ปัสสะ - ผู้รับรองคนที่ 2. นายวุฒิชัย เชยชมศรี

มีสมาชิกสภาเทศบาลท่านใด จะเสนอชื่อบุคคลอื่นเป็นเลขานุการ สภาเทศบาลตำบลโพน อีกหรือไม่ ขอเชิญครับ หากไม่มีผู้เสนอชื่อบุคคล อื่น เป็นอันว่าผู้ที่ได้รับคัดเลือกเป็นเลขานุการสภาเทศบาลตำบลโพน คือ นายสมพงษ์ สุริโย เนื่องจากมีการเสนอชื่อผู้ที่ได้รับแต่งตั้งเพียงหนึ่งคน

นางณฐอร การถัก ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น ปลัดเทศบาล/เลขานุการสภาฯ พ.ศ. 2547 ข้อ 13 วรรค 2 กำหนดไว้ว่า เมื่อสภาท้องถิ่นได้มีมติชั่วคราว เลือกเลขานุการสภาท้องถิ่นแล้ว ให้เลขานุการสภาท้องถิ่นชั่วคราว พ้นจากตำแหน่ง ต่อไปขอเชิญ นายสมพงษ์ สุริโย ปฏิบัติหน้าที่ เลขานุการสภาเทศบาลตำบลโพน ต่อไป

*5.2 นายกเทศมนตรีตำบลโพน แถลงนโยบายต่อสภาเทศบาลตำบลโพน โดยไม่มีการลงมติ*

ร.ต.ต.วีระชัย จำปาหาร ขอเชิญนายกเทศมนตรีตำบลโพน แถลงนโยบายต่อสภาเทศบาลตำบลประธานสภา ฯ โพน ครับ

นายนิพนธ์ อิงภู เรียน ท่านประธานสภาเทศบาลตำบลโพน ที่เคารพ ท่านสมาชิกสภา นายกเทศมนตรี ผู้ทรงเกียรติทุกท่าน

ตามที่คณะกรรมการการเลือกตั้งได้มีประกาศผลการเลือกตั้ง นายกเทศมนตรีตำบลโพนเมื่อวันที่ 27 เมษายน 2564 ประกอบกับ พระราชบัญญัติเทศบาล พุทธศักราช 2496 แก้ไขเพิ่มเติมถึง (ฉบับที่ 14) พ.ศ. 2562 มาตรา 48 ทศ วรรคแรก ได้กำหนดให้ นายกเทศมนตรีก่อนเข้ารับหน้าที่ต้องแถลงนโยบายต่อสภาเทศบาล ภายใน 30 วัน นับแต่วันประกาศผลการเลือกนายกเทศมนตรี ทั้งนี้ โดยไม่มีการลงมติ ดังนั้น เพื่อให้เป็นไปตามกฎหมายดังกล่าว กระผม นายนิพนธ์ อิงภู นายกเทศมนตรีตำบลโพน ในนามของหัวหน้า คณะผู้บริหารเทศบาลตำบลโพน ขอแถลงนโยบายการบริหารงาน ต่อสภาอันทรงเกียรติ ดังนี้

ผู้ช่วยในการบริหารงาน ประกอบด้วย

1. นายทองมี สระทอง เป็นรองนายกเทศมนตรี คนที่ 1

2. นายพนมศิลา ศรีบัว เป็นรองนายกเทศมนตรี คนที่ 2

3. นายทรัพย์ เกษาพรม เป็นที่ปรึกษานายกเทศมนตรี

4. นายปิยะวัชร์ สระทอง เป็นเลขานุการนายกเทศมนตรี

       ทั้งนี้ ได้กำหนดวิสัยทัศน์ในการบริหารงาน คือ “ซ่อม เสริม สร้าง ให้เทศบาลเป็นองค์กรของประชาชน ให้ชุมชนมีความเข้มแข็ง และน่าอยู่” โดยได้กำหนดกรอบแนวคิดเป็นแนวทางในการบริหารงาน ดังนี้

ซ่อม หมายถึง การนำนโยบายหรือกิจกรรม หรือโครงการที่เคย ดำเนินการในอดีตที่มีคุณค่า และมีประโยชน์ต่อชุมชนมาปรับปรุงแก้ไข เพื่อดำเนินการใหม่ให้สอดคล้องกับบริบทใหม่ของชุมชนในปัจจุบัน

เสริม หมายถึง การส่งเสริมและสนับสนุนการดำเนินนโยบาย หรือกิจกรรมหรือโครงการ ที่กำลังดำเนินการอยู่ในปัจจุบัน ที่มีคุณค่าและ มีประโยชน์ต่อชุมชนให้ประสบผลสำเร็จลุล่วงตามวัตถุประสงค์ที่ตั้งไว้ โดยเร็ว

สร้าง หมายถึง การกำหนดและดำเนินการตามนโยบายหรือ กิจกรรม หรือโครงการใหม่ ๆ เพื่อให้มีความสอดคล้องกับปัญหา และความต้องการเร่งด่วนของประชาชน ให้ทันกับกระแสและรองรับ การเปลี่ยนแปลงของสังคมยุคใหม่

องค์กรของประชาชน หมายถึง องค์กรแห่งการบริการประชาชน องค์กรที่ส่งเสริมสนับสนุน และเปิดโอกาสให้ประชาชนเข้ามามีส่วนร่วม ในการบริหารงานในทุกมิติ มีการบริหารงานตามหลักธรรมาภิบาล และการบริหารจัดการที่ดี มีความโปร่งใส สามารถตรวจสอบ การปฏิบัติงานได้ทุกกระบวนการ

ชุมชนมีความเข้มแข็ง หมายถึง ชุมชนมีความรักในสถาบันชาติ ศาสนา และพระมหากษัตริย์ ชุมชนที่มีความรักความสามัคคี ไม่มีความ แตกแยกในชุมชน มีความเข้มแข็งทางสังคม มีความเข้มแข็งทาง ด้านวัฒนธรรมประเพณีและภูมิปัญญาท้องถิ่น มีความเข้มแข็งทาง เศรษฐกิจ รวมถึง การเป็นชุมชนที่มีความพร้อมในการปรับตัวตามกระแส สังคมยุคใหม่

ชุมชนมีความน่าอยู่ หมายถึง ชุมชนที่มีระบบสาธารณูปโภคที่ดี และเพียงพอ ชุมชนที่มีความปลอดภัยในชีวิตและทรัพย์สิน มีสภาพแวดล้อมที่ดีไม่มีมลพิษ มีภูมิทัศน์ที่ร่มรื่นสวยงาม ชุมชนที่มีความ พร้อมในการป้องปรามและมีความพร้อมที่จะรองรับอุบัติภัยที่อาจเกิดขึ้น

เพื่อให้การบริหารเป็นไปตามวิสัยทัศน์และกรอบแนวคิดดังกล่าว จึงได้กำหนดเป็นนโยบายในการบริหารงาน ดังนี้

**1. นโยบายด้านการบริหารองค์กร**

1) มุ่งพัฒนาให้เทศบาลตำบลโพน เป็นองค์กรแห่งการบริการ ประชาชน โดยส่งเสริมและสนับสนุนให้บุคลากรมีองค์ความรู้ มีศักยภาพ ในการตอบสนองนโยบายและมีความพร้อมในการปฏิบัติหน้าที่ ปรับปรุง และพัฒนาอาคารสถานที่และวัสดุอุปกรณ์ ส่งเสริมการใช้เทคโนโลยี ที่ทันสมัย รวมถึงการวางระเบียบ ข้อบังคับให้มีความเหมาะสม ในการสนองตอบการบริการประชาชน

2) ส่งเสริม สนับสนุนและเปิดโอกาสให้ประชาชน เข้ามามี ส่วนร่วมในการบริหารงานในทุกมิติ โดยกำหนดช่องทางการสื่อสาร กับประชาชนที่หลากหลายและเหมาะสม เพื่อให้การประชาสัมพันธ์ข้อมูล ข่าวสาร การรับทราบปัญหา การรับฟังข้อเสนอแนะหรือความคิดเห็น เป็นไปอย่างมีประสิทธิภาพ รวมถึงให้ประชาชนหรือตัวแทนกลุ่มองค์กร ต่าง ๆ ได้เข้ามามีส่วนร่วมในการบริหารงาน ทั้งฝ่ายบริหาร ทั้งฝ่ายนิติบัญญัติ ทั้งในรูปแบบของคณะกรรมการ คณะกรรมการวิสามัญ คณะอนุกรรมการ หรือการร่วมประชุมกับคณะกรรมการชุดต่าง ๆ เพื่อเสนอแนะความคิดเห็น

3) ขับเคลื่อนให้เทศบาลตำบลโพน เป็นองค์กรที่มีเครือข่าย การทำงาน โดยมีการบูรณาการร่วมกับองค์กรภาครัฐ ภาคเอกชน รัฐวิสาหกิจ รวมถึงกลุ่มต่าง ๆ ทั้งในและนอกพื้นที่ เพื่อประสานความ ร่วมมือทั้งด้านองค์ความรู้ ด้านงบประมาณ บุคลากรและวัสดุอุปกรณ์ หรือเครื่องไม้เครื่องมือในการดำเนินโครงการ หรือกิจกรรมที่เป็น ประโยชน์ต่อประชาชนในพื้นที่

**2. นโยบายด้านสังคม**

มุ่งพัฒนาให้ชุมชนมีความเข้มแข็ง ประชาชนมีความรักในสถาบัน ชาติ ศาสนา และพระมหากษัตริย์ รู้รักความสามัคคี ไม่มีความแตกแยก ในชุมชน ส่งเสริมและสนับสนุนกระบวนการชุมชนในการแก้ไขปัญหา สังคม โดยเฉพาะปัญหาการแพร่ระบาดของยาเสพติด ปัญหาจิตเวช ชุมชน ปัญหาวัยรุ่นที่มีพฤติกรรมที่ไม่เหมาะสม จัดสวัสดิการผู้สูงอายุ ผู้พิการ ผู้ป่วยเอดส์ ให้ความช่วยเหลือผู้ด้อยโอกาสหรือกลุ่มคน เปราะบางในชุมชน

**3. นโยบายด้านการพัฒนาสาธารณูปโภคในชุมชน**

มุ่งพัฒนาระบบสาธารณูปโภคในชุมชนเทศบาลตำบลโพน ให้ได้มาตรฐาน โดยส่งเสริมและสนับสนุนให้มีการขยายเขตบริการไฟฟ้า และน้ำประปาให้ครอบคลุมพื้นที่ มีการปรับปรุงคุณภาพการบริการน้ำ ประปา โดยปรับปรุงระบบบริการน้ำประปาเพื่อให้ได้น้ำประปา ที่ได้มาตรฐาน และมีปริมาณเพียงพอต่อความต้องการของประชาชน รวมถึงการวางระเบียบ ข้อบังคับ ที่มีความเหมาะสม กับบริบท ของชุมชน เพื่อให้การดำเนินกิจการประปา เป็นไปด้วยความเรียบร้อย และมีประสิทธิภาพ

**4. นโยบายด้านการปรับปรุงโครงสร้างพื้นฐาน**

มุ่งพัฒนาสิ่งก่อสร้างที่เป็นโครงสร้างพื้นฐานในชุมชน เช่น ถนน รางระบายน้ำ สะพาน ฝายน้ำล้นทำนบกั้นน้ำ ให้ได้มาตรฐานและ เพียงพอต่อความจำเป็น ในการแก้ไขปัญหาและหรือรองรับ การเจริญเติบโตของชุมชน โดยการก่อสร้างสิ่งปลูกสร้างใหม่ ตามความ จำเป็นและหรือปรับปรุงซ่อมแซมสิ่งปลูกสร้างเดิมให้สามารถใช้การได้ ตามปกติ รวมถึงการพัฒนาสิ่งก่อสร้างพื้นฐานที่เอื้อประโยชน์ต่อการ ประกอบอาชีพในชุมชน เช่น การปรับปรุงถนนลำเลียงผลิตผล ทางการเกษตร ขุดลอกหนองหรือลำห้วยหรือแหล่งน้ำธรรมชาติอื่น ๆ เพื่อเพิ่มศักยภาพการกักเก็บน้ำเพื่อการเกษตร

**5. นโยบายด้านเศรษฐกิจและการส่งเสริมการประกอบอาชีพ**

มุ่งสนับสนุนและส่งเสริมให้ประชาชนมีความเข้มแข็ง ทางด้าน เศรษฐกิจโดยยึดหลักปรัชญาของเศรษฐกิจพอเพียง ส่งเสริมและสนับสนุน การรวมกลุ่มอาชีพหรือกลุ่มผู้ประกอบการ เพื่อสร้างความเข้มแข็งในการ ต่อรองและการช่วยเหลือซึ่งกันและกัน ส่งเสริมการเพิ่มมูลค่าของผลผลิต ทางด้านการเกษตรโดยการแปรรูป การพัฒนาบรรจุภัณฑ์ ส่งเสริม และสนับสนุนการตลาด ทั้งในด้านองค์ความรู้ และด้านการจัดหาตลาด รองรับผลผลิตทางด้านเกษตร และผลิตภัณฑ์ในชุมชน ส่งเสริม และสนับสนุนให้ประชาชน มีการนำเทคโนโลยีหรือนวัตกรรมสมัยใหม่ มาใช้ในการค้าขายหรือการประกอบอาชีพ

**6. นโยบายการอนุรักษ์วัฒนธรรมประเพณีและภูมิปัญญา ท้องถิ่น**

มุ่งส่งเสริมและสนับสนุน ให้ประชาชนเห็นคุณค่าในวัฒนธรรม ประเพณี และวิถีชีวิตของกลุ่มชนชาติพันธุ์ผู้ไทย รวมถึงคุณค่าของผ้าไหม แพรวา อันเป็นภูมิปัญญาของชุมชนท้องถิ่น ส่งเสริมการอนุรักษ์ สนับสนุนการสืบทอดจารีตประเพณีอันดีงามของชุมชน สนับสนุนการ ดำเนินกิจกรรมของสภาวัฒนธรรมเทศบาลตำบลโพน สนับสนุน การจัดงานประเพณีตามฮีต 12 ส่งเสริมและสนับสนุน การรวบรวม และการจัดเก็บข้อมูลของชุมชนในด้านต่าง ๆ ส่งเสริมและสนับสนุน พิพิธภัณฑ์ผู้ไทย ผ้าไหมแพรวาบ้านโพน ส่งเสริมและสนับสนุน การประกาศยกย่องเชิดชูบุคคลต้นแบบด้านวัฒนธรรมชุมชน

**7. นโยบายส่งเสริมการท่องเที่ยวภายในชุมชน**

มุ่งส่งเสริมและสนับสนุนให้ประชาชน เห็นความสำคัญของการ จัดการท่องเที่ยวชุมชน ส่งเสริมและสนับสนุนการปรับปรุงและพัฒนา ต้นทุนด้านการท่องเที่ยวในชุมชน เช่น ภูมิปัญญาผ้าไหมแพรวา วิถีชีวิต ผู้ไทย ภาษาพูด การแต่งกาย สถานที่ต่าง ๆ ให้มีความพร้อมและมี ศักยภาพในการรองรับการท่องเที่ยวในชุมชน ส่งเสริมและสนับสนุน การจัดตั้งองค์กรหรือคณะกรรมการ เพื่อการจัดการท่องเที่ยวชุมชน มีการวางระเบียบข้อบังคับ ที่มีความเหมาะสมในการดำเนินการ มีการ บูรณาการร่วมกับองค์กรอื่น ๆ มีการดำเนินการและประชาสัมพันธ์ เผยแพร่อย่างต่อเนื่อง

**8. นโยบายด้านการสาธารณสุขและสิ่งแวดล้อม**

มุ่งพัฒนากิจการด้านสาธารณสุขและสิ่งแวดล้อม ให้สามารถ ดำเนินงานได้อย่างมีประสิทธิภาพ เพื่อเป็นการป้องกันและบรรเทาปัญหา ทางด้านสาธารณสุขและสิ่งแวดล้อมที่อาจเกิดขึ้น โดยมุ่งเน้นดังนี้

1) ตลาด ให้มีการปรับปรุงพื้นที่และปรับปรุงการบริหารจัดการ เพื่อให้ถูกสุขลักษณะ และมีความเหมาะสมกับบริบทของชุมชน และเพื่อ รองรับกับการขยายตัวของตลาด มีการวางระเบียบข้อบังคับในการบริหาร จัดการที่เหมาะสม ไม่เป็นภาระในการจัดการและสามารถสร้างรายได้ ให้กับองค์กร

2) สิ่งปฏิกูลและมูลฝอย ให้มีการปรับปรุงระบบการจัดเก็บ และการกำจัดสิ่งปฏิกูล และมูลฝอยให้มีประสิทธิภาพ ลดปัญหาการ ตกค้างในชุมชน โดยการจัดหารถเก็บขนขยะที่มีความเหมาะสม การกำหนดเวลาจัดเก็บให้เหมาะสมกับสภาพชุมชน การส่งเสริม และสนับสนุนให้มีการคัดแยกขยะหรือการใช้ประโยชน์อื่น ๆ จากมูลฝอย ปรับปรุงพื้นที่กำจัดขยะให้ได้มาตรฐานวิชาการ

3) โรคระบาด ให้มีการบูรณาการร่วมกับองค์กรทางด้าน สาธารณสุข เพื่อเฝ้าระวังและป้องกันการแพร่ระบาดของโรคติดต่อ ตามฤดูกาล จัดเตรียมบุคลากร วัสดุอุปกรณ์ต่าง ๆ ให้มีความพร้อม ในการสนับสนุนหรือดำเนินการ ส่งเสริมความร่วมมือในชุมชน โดยการ สร้างความรู้ความเข้าใจให้กับประชาชน

4) สุขภาพ ให้มีการจัดกิจกรรมเพื่อเป็นการส่งเสริมและ สนับสนุนให้ประชาชนทุกเพศทุกวัย รู้จักใช้เวลาว่างให้เกิดประโยชน์ โดยการเล่นกีฬาออกกำลังกาย ส่งเสริมและสนับสนุนการดำเนินงาน ของกองทุนหลักประกันสุขภาพ

5) สิ่งแวดล้อม ให้มีการปรับปรุงภูมิทัศน์ในชุมชน ให้มีความ เป็นระเบียบเรียบร้อยสวยงาม ปรับปรุงพื้นที่สาธารณะให้ร่มรื่นสวยงาม ให้มีกิจกรรมส่งเสริมการปลูกต้นไม้ในพื้นที่สาธารณะ การรักษาความ สะอาดของแหล่งน้ำคูคลอง

**9. นโยบายด้านการศึกษา การส่งเสริมกิจกรรมกีฬาและ นันทนาการ**

มุ่งพัฒนาให้เด็กและเยาวชน มีพัฒนาการทักษะทางด้านวิชาการ ทักษะด้านกีฬา และการมีส่วนร่วมในการพัฒนาชุมชน โดยส่งเสริม และสนับสนุนให้มีเวทีหรือช่องทางในการเสริมศักยภาพทางด้านวิชาการ ให้เด็กและเยาวชน ส่งเสริมและสนับสนุนการดำเนินงานของ ศูนย์พัฒนา เด็กเล็ก ส่งเสริมและสนับสนุนการดำเนินงานของสภาเด็กและเยาวชน ส่งเสริมและสนับสนุนการพัฒนาทักษะทางด้านกีฬา เพิ่มพื้นที่การดำเนิน กิจกรรมสำหรับเยาวชน เช่น การก่อสร้างหรือปรับปรุงลานกีฬา สนาม กีฬา สวนสาธารณะ ส่งเสริมและสนับสนุนให้มีกิจกรรมเพื่อปลูกฝังให้เด็ก และเยาวชนมีจิตสำนึกรักชุมชนท้องถิ่น ส่งเสริมและสนับสนุนให้เด็ก และเยาวชนมีส่วนร่วมในการส่งเสริมการท่องเที่ยวชุมชน โดยการจัดทำสื่อ ประชาสัมพันธ์ข้อมูลหรือการทำกิจกรรมต่าง ๆ เพื่อถ่ายทอดข้อมูลชุมชน

**10. นโยบายการสร้างความปลอดภัยในชีวิตและทรัพย์สิน**

มุ่งสร้างหรือปรับปรุงสิ่งก่อสร้าง เพื่อเป็นการป้องกันอุบัติภัย และสร้างความปลอดภัยในชีวิตและทรัพย์สินให้กับประชาชน โดยการ ปรับปรุงผิวจราจรให้ได้มาตรฐาน มีการติดตั้งเครื่องหมายหรือสัญญาณ เตือนตามจุดที่เสี่ยงในการสัญจรไปมา ติดตั้งไฟส่องสว่างตามถนน หรือพื้นที่สาธารณะ ติดตั้งระบบกล้องวงจรปิดให้ครอบคลุมพื้นที่ชุมชน ปรับปรุงระบบงานป้องกันและบรรเทาสาธารณภัย ให้มีศักยภาพ และความพร้อมในการเผชิญเหตุ

จากที่กล่าวมาข้างต้น กระผมหวังเป็นอย่างยิ่งว่า นโยบายที่ กระผมได้แถลงต่อสภาเทศบาลตำบลโพนครั้งนี้  คงจะได้รับการสนับสนุน จากสภาเทศบาลตำบลโพน ทั้งนี้ เพื่อให้สามารถนำไปสู่การปฏิบัติ อย่างจริงจัง และเกิดผลเป็นรูปธรรมมากที่สุด กระผมเชื่อว่า ถ้าสามารถ ดำเนินการได้ตามนโยบายนี้ เทศบาลตำบลโพน จะเป็นองค์กร ของประชาชน ทำงานเพื่อประชาชน ชุมชนเทศบาลตำบลโพน ก็จะมี ความเข้มแข็งในทุกด้าน และเทศบาลตำบลโพน ก็จะเป็นชุมชนที่น่าอยู่ ประชาชนในเขตเทศบาลของเรา ก็จะมีความสุขกันอย่างถ้วนหน้า  ผมและทีมผู้บริหารทุกท่าน ขออาสาจะร่วมกันผลักดันนโยบายทั้งหมดนี้ ให้มีความสำเร็จให้มากที่สุด  เพื่อเทศบาลตำบลโพนของเรา จะก้าวไป ข้างหน้าด้วยความเข้มแข็ง และยั่งยืนสืบไป ขอขอบคุณครับ

ร.ต.ต.วีระชัย จำปาหาร ขอขอบคุณท่านนายกเทศมนตรีตำบลโพน ที่ท่านได้แถลงนโยบายต่อที่ประธานสภา ฯ ประชุมสภาเทศบาลตำบลโพนในวันนี้ มี 10 นโยบาย จะทำตาม ขั้นตอนและหน้าที่ตามนโยบายที่ท่านได้แถลงเอาไว้ในที่ประชุม ญัตตินี้ ไม่มีการลงมติ ขอเชิญสมาชิกสภาเทศบาลทุกท่าน อภิปราย มีหรือไม่ครับ ถ้าไม่มี ขอผ่านไปในเรื่องต่อไปครับ

*5.3 การแต่งตั้งคณะกรรมการสามัญ / คณะกรรมการวิสามัญของสภา เทศบาลตำบลโพน*

- การเลือกคณะกรรมการตรวจรายงานการประชุม

ร.ต.ต.วีระชัย จำปาหาร ขอให้เลขานุการสภาเทศบาล ชี้แจงข้อกฎหมายและระเบียบที่เกี่ยวข้อง ประธานสภา ฯ กับการแต่งตั้งคณะกรรมการสภาเทศบาล

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าเลขานุการสภาฯ ส่วนราชการ และผู้เข้าร่วมประชุมทุกท่านครับ

พระราชบัญญัติเทศบาล พ.ศ. 2596 แก้ไขเพิ่มเติมถึง ฉบับที่ 14 พ.ศ. 2562 มาตรา 32 สภาเทศบาลมีอำนาจเลือกสมาชิกสภา เทศบาลตั้งเป็นคณะกรรมการสามัญของสภาเทศบาล และมีอำนาจเลือก บุคคลผู้เป็นหรือมิได้เป็นสมาชิกตั้งเป็นคณะกรรมการวิสามัญของสภา เทศบาล เพื่อกระทำกิจการหรือพิจารณาสอบสวนหรือศึกษาเรื่องใด ๆ อันอยู่ในอำนาจหน้าที่ของสภาเทศบาล แล้วรายงานต่อสภาเทศบาล

ในการแต่งตั้งคณะกรรมการวิสามัญตามวรรคหนึ่ง นายกเทศมนตรี มีสิทธิเสนอชื่อบุคคล ผู้เป็นหรือมิได้เป็นสมาชิก เพื่อให้ สภาเทศบาล แต่งตั้งเป็นกรรมการในคณะกรรมการวิสามัญได้ไม่เกิน หนึ่งในสี่ของจำนวนกรรมการทั้งหมด

คณะกรรมการที่สภาเทศบาลตั้งขึ้นตามวรรคหนึ่ง จะแต่งตั้ง คณะอนุกรรมการ เพื่อพิจารณาหรือปฏิบัติการในเรื่องใดเรื่องหนึ่งตามที่ คณะกรรมการมอบหมายก็ได้

*ระเบียบกระทรวงมหาดไทย ว่าด้วยข้อบังคับการประชุมสภา ท้องถิ่น พ.ศ. 2547*  **ข้อ 103** คณะกรรมการสภาท้องถิ่น มี 2 ประเภท คือ (1) คณะกรรมการสามัญ ประกอบด้วย สมาชิกสภาท้องถิ่น จำนวน ไม่น้อยกว่าสามคนแต่ไม่เกินเจ็ดคน (2) คณะกรรมการวิสามัญ ประกอบด้วย สมาชิกสภาท้องถิ่น หรือ บุคคลที่ไม่ได้เป็นสมาชิกสภาท้องถิ่น มีจำนวนไม่น้อยกว่าสามคน แต่ไม่เกินเจ็ดคน

ในการตั้งคณะกรรมการวิสามัญของสภาเทศบาล นายกเทศมนตรี มีสิทธิเสนอชื่อ ผู้เป็นหรือมิได้เป็นสมาชิกสภาเทศบาล เพื่อให้สภา เทศบาล แต่งตั้งเป็นกรรมการวิสามัญได้ไม่เกินหนึ่งในสี่ ของจำนวน กรรมการวิสามัญทั้งหมด

**ข้อ 105** ภายใต้ข้อบังคับ 103 และข้อ 104 สภาท้องถิ่น มีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่น เป็นคณะกรรมการสภาท้องถิ่นชุดต่าง ๆ ตามความจำเป็นแก่กิจการ ในหน้าที่ของสภาท้องถิ่น ดังนี้ (1) คณะกรรมการสามัญประจำสภาองค์การบริหารส่วนจังหวัด (2) คณะกรรมการตรวจรายงานการประชุม (3) คณะกรรมการแปรญัตติร่างข้อบัญญัติ (4) คณะกรรมการอื่น ๆ ตามที่สภาท้องถิ่นเห็นสมควร

ถ้ามีความจำเป็น คณะกรรมการแต่ละคณะอาจตั้ง คณะอนุกรรมการพิจารณารายละเอียด ในกิจการซึ่งเป็นหน้าที่ของ คณะกรรมการสภาท้องถิ่น แล้วเสนอรายงานการต่อคณะกรรมการสภา ท้องถิ่นเพื่อพิจารณา

**ข้อ 107** ภายใต้ข้อบังคับ ข้อ 103 วิธีเลือกคณะกรรมการ สภาท้องถิ่น ให้สมาชิกสภาท้องถิ่นหรือผู้บริหารท้องถิ่น เสนอชื่อสมาชิก สภาท้องถิ่น หรือบุคคลที่ไม่ได้เป็นสมาชิกสภาท้องถิ่น แล้วแต่กรณี ในกรณีที่ สมาชิกสภาท้องถิ่นเป็นผู้เสนอ ต้องมีสมาชิกท้องถิ่นรับรอง ไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง

การเสนอชื่อ ให้เสนอได้โดยไม่จำกัดจำนวน เว้นแต่ที่ประชุมมีมติ เป็นอย่างอื่นและให้นำวิธีการเลือก ตามข้อ 12 มาใช้โดยอนุโลม

ร.ต.ต.วีระชัย จำปาหาร ในเบื้องต้น เพื่อให้การประชุมสภาเทศบาลตำบลโพน เป็นไปด้วยความประธานสภา ฯ เรียบร้อย จึงเห็นควรให้มีการเลือกคณะกรรมการตรวจรายงานการประชุม ก่อน และขอหารือในที่ประชุมว่า คณะกรรมการชุดนี้ ควรมีกี่คน

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า สมาชิกสภา ฯ ส่วนราชการ และผู้เข้าร่วมประชุมทุกท่านครับ กระผมขอเสนอว่า เห็นควรมีคณะกรรมการตรวจรายงานการประชุม จำนวน 3 คน ครับ

ร.ต.ต.วีระชัย จำปาหาร มีสมาชิกท่านใด จะเสนอเพิ่มอีกหรือไม่ครับ ก็เป็นอันว่า ประธานสภา ฯ ที่ประชุมเห็นชอบให้มีคณะกรรมการตรวจรายงานการประชุม 3 คน

ต่อไปเป็นการเสนอชื่อบุคคลเพื่อแต่งตั้งเป็นคณะกรรมการตรวจรายงาน การประชุม คนที่ 1 ขอเชิญครับ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า สมาชิกสภา ฯ ส่วนราชการ และผู้เข้าร่วมประชุมทุกท่านครับ กระผมขอเสนอ *นายคำแปลง ศรีบัว*

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายสัมนัก ปัสสะ - ผู้รับรองคนที่ 2. นายบุญศิล อิงภู

นายสัมนัก ปัสสะ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า สมาชิกสภา ฯ ส่วนราชการ และผู้เข้าร่วมประชุมทุกท่านครับ กระผมขอเสนอ *นายมานพ นามปัญญา*

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นางสมศรี สระทอง - ผู้รับรองคนที่ 2. นายวุฒิชัย เชยชมศรี

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า สมาชิสภา ฯ ส่วนราชการ และผู้เข้าร่วมประชุมทุกท่านครับ กระผมขอเสนอ *นายวุฒิชัย เชยชมศรี*

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายเสริมศักดิ์ ราชติกา - ผู้รับรองคนที่ 2. นายศุกลวัฒน์ ภูจันหา

มีสมาชิกท่านใด จะเสนอชื่อเพิ่มเติมอีกหรือไม่ ถ้าไม่มี เป็นอันว่า สภาเทศบาลตำบลโพน ได้ตั้งคณะกรรมการตรวจรายงานการประชุม ประกอบด้วย

1. นายคำแปลง ศรีบัว 2. นายมานพ นามปัญญา 3. นายวุฒิชัย เชยชมศรี

ระเบียบวาระที่ 6 เรื่องอื่น ๆ

นายสมพงษ์ สุริโย สำหรับระเบียบวาระนี้ มีข้อหารือเกี่ยวกับการดำเนินงานของเทศบาลเลขานุการสภา ฯ ตำบลโพน ซึ่งเกี่ยวเนื่องกับมติของสภาเทศบาลตำบลโพน เนื่องจากว่า ตามระเบียบ ข้อบังคับต่าง ๆ ที่แต่ละส่วนราชการได้ถือปฏิบัติ ในการดำเนินงาน ได้กำหนดให้การปฏิบัติหน้าที่หรือการดำเนินงาน บางอย่าง ก็จะมีในรูปแบบของคณะกรรมการเข้ามาเกี่ยวข้อง ซึ่งใน รูปแบบของคณะกรรมการนั้น ระเบียบบางระเบียบก็จะได้กำหนด คณะกรรมการเป็นสัดส่วน ที่สมาชิกสภาเทศบาล เข้าไปร่วมเป็น คณะกรรมการด้วย ฉะนั้น ในขณะที่มีการเปลี่ยนคณะสมาชิกสภา เทศบาล ก็ได้มีความจำเป็นในการปรับเปลี่ยนตัวแทนคณะกรรมการ ให้มีความเหมาะสม ตามที่ระเบียบได้กำหนดไว้ เพื่อให้การดำเนินงาน ของคณะกรรมการแต่ละชุด มีความถูกต้อง เป็นไปตามระเบียบ มีองค์ประชุมที่ครบถ้วน และมีความจำเป็นเร่งด่วนที่จะเสนอทางสมาชิก สภาเทศบาลตำบลโพน ได้พิจารณาเปลี่ยนแปลงคณะกรรมการแต่ละชุด

กองสาธารณาสุข ฯ

คำสั่งเทศบาลตำบลโพน ที่ 579 / 2561 เรื่อง แต่งตั้งคณะกรรมการ กองทุนหลักประกันสุขภาพในระดับท้องถิ่นหรือพื้นที่ ซึ่งกำหนดให้สมาชิก สภาท้องถิ่น ได้มีส่วนร่วมในการเป็นคณะกรรมการ ซึ่งคณะกรรมการ กองทุนหลักประกันสุขภาพในระดับท้องถิ่นหรือพื้นที่ กำหนดให้สมาชิก สภาท้องถิ่น ได้มีส่วนร่วมในการเป็นคณะกรรมการ ซึ่งคณะกรรมการ กองทุนหลักประกันสุขภาพในระดับท้องถิ่นหรือพื้นที่ ชุดเดิมจะมี นายฮ้อย คงอาษา สมาชิกสภาเทศบาลตำบลโพน และนายสัมนัก ปัสสะ สมาชิกสภาเทศบาลตำบลโพน ร่วมเป็นกรรมการ ก็ขอให้สมาชิกสภา ฯ ได้เสนอชื่อบุคคลเป็นกรรมการกองทุนประกัน สุขภาพในระดับท้องถิ่นหรือพื้นที่ เชิญครับ

ร.ต.ต.วีระชัย จำปาหาร ขอให้ท่านสมาชิกได้เสนอชื่อบุคคล เพื่อแต่งตั้งเป็นกรรมการกองทุนประธานสภา ฯ หลักประกันสุขภาพในระดับท้องถิ่นหรือพื้นที่ เชิญครับ

นายสัมนัก ปัสสะ ขอเสนอชื่อ *นายศุกลวัฒน์ ภูจันหา* เป็นกรรมการกองทุนหลักประกันสมาชิกสภา ฯ สุขภาพในระดับท้องถิ่นหรือพื้นที่

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายสมบัติ ภูมิรินทร์ - ผู้รับรองคนที่ 2. นายวุฒิชัย เชยชมศรี

นายเสริมศักดิ์ ราชติกา ขอเสนอชื่อ *นางสมศรี สระทอง* เป็นกรรมการกองทุนหลักประกันสมาชิกสภา ฯ สุขภาพในระดับท้องถิ่นหรือพื้นที่

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายสัมนัก ปัสสะ - ผู้รับรองคนที่ 2. นายประสิทธิ์ คำภูษา

มีสมาชิกท่านใด จะเสนอชื่อบุคคลเพื่อแต่งตั้งเป็นคณะกรรมการ กองทุนหลักประกันสุขภาพในระดับท้องถิ่นหรือพื้นที่ อีกหรือไม่

หากไม่มี *ถือว่าสภาเทศบาลตำบลโพน แต่งตั้ง นายศุกลวัฒน์ ภูจันหา และนางสมศรี สระทอง เป็นคณะกรรมการ กองทุนหลักประกันสุขภาพในระดับท้องถิ่นหรือพื้นที่*

สำนักปลัด

นายสมพงษ์ สุริโย คำสั่งเทศบาลตำบลโพน ที่ 404 / 2563 เรื่อง แต่งตั้งคณะกรรมการเลขานุการสภา ฯ ประเมินผลการปฏิบัติราชการของเทศบาลตำบลโพน ประจำปีงบประมาณ 2564 ตามพระราชกฤษฎีกาว่าด้วยหลักเกณฑ์และวิธีบริหารกิจการ บ้านเมืองที่ดี พ.ศ. 2556 ประกอบกับหนังสือกระทรวงมหาดไทย ที่ มท 0892.4 / ว 435 ลงวันที่ 11 กุมภาพันธ์ 2548 กำหนดแนวทางให้องค์กรปกครองส่วนท้องถิ่นวัดผลการบริหารและปฏิบัติ ราชการขององค์กรปกครองส่วนท้องถิ่น เพื่อให้ทราบผลสัมฤทธิ์ตรงตาม เป้าหมายภารกิจ โดยจัดทำการประเมินผลการปฏิบัติราชการขึ้น มีเป้าประสงค์ในการนำผลประเมินที่ได้มาใช้ในการปรับปรุง แก้ไข ส่งเสริม พัฒนา ขยายหรือยุติการดำเนินการซึ่งบ่งชี้ว่ากระบวนการ วิธีการ แผนหรือโครงการนั้นผลเป็นอย่างไร นำไปสู่ความสำเร็จบรรลุ ตามเป้าหมาย วัตถุประสงค์หรือไม่เพียงใด คณะกรรมการ ฯ ชุดเดิม ซึ่งมีผู้แทนสมาชิกสภาเทศบาล ร่วมเป็นกรรมการ 2 ท่าน คือ นายจันทา พันภู และนายเสริมศักดิ์ ราชติกา ขอให้ท่านสมาชิก ได้เสนอชื่อบุคคลเป็นคณะกรรมการประเมินผลการปฏิบัติราชการ ของเทศบาลตำบลโพน ประจำปีงบประมาณ 2564 เชิญครับ

ร.ต.ต.วีระชัย จำปาหาร ขอให้ท่านสมาชิก ได้เสนอชื่อบุคคลเพื่อแต่งตั้งเป็นคณะกรรมการประธานสภา ฯ ประเมินผลการปฏิบัติราชการของเทศบาลตำบลโพน ประจำปีงบประมาณ 2564 เชิญครับ

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า สมาชิกสภา ฯ ส่วนราชการ และผู้เข้าร่วมประชุมทุกท่านครับ กระผมขอเสนอ *นายประสิทธิ์ คำภูษา* เป็นคณะกรรมการประเมินผลการปฏิบัติราชการ ของเทศบาลตำบลโพน ประจำปีงบประมาณ 2564

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายบุญศิล อิงภู - ผู้รับรองคนที่ 2. นายสมบัติ ภูมิรินทร์

นายเสริมศักดิ์ ราชติกา ขอเสนอชื่อ *นายสมบัติ ภูมิรินทร์* เป็นกรรมการประเมินผลการปฏิบัติสมาชิกสภา ฯ ราชการของเทศบาลตำบลโพน ประจำปีงบประมาณ 2564

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายสัมนัก ปัสสะ - ผู้รับรองคนที่ 2. นายมานพ นามปัญญา

มีสมาชิกท่านใด จะเสนอชื่อบุคคล เพื่อแต่งตั้งเป็น คณะกรรมการประเมินผลการปฏิบัติราชการของเทศบาลตำบลโพน ประจำปีงบประมาณ 2564 อีกหรือไม่

หากไม่มี ถือว่าสภาเทศบาลตำบลโพน แต่งตั้ง  *นายสัมนัก ปัสสะ และนายมานพ นามปัญญา เป็นคณะกรรมการ ประเมินผลการปฏิบัติราชการของเทศบาลตำบลโพน ประจำปีงบประมาณ 2564*

นายสมพงษ์ สุริโย คำสั่งเทศบาลตำบลโพน ที่ 338 / 2563 เรื่อง แต่งตั้งคณะกรรมการเลขานุการสภา ฯ พัฒนาเทศบาลตำบลโพน เพื่อปฏิบัติให้เป็นไปตามระเบียบ กระทรวงมหาดไทย ว่าด้วยการจัดทำแผนพัฒนาขององค์กรปกครองส่วน ท้องถิ่น ฉบับที่ 2 พ.ศ. 2559 และที่แก้ไขเพิ่มเติม (ฉบับที่ 3) พ.ศ. 2561 คณะกรรมการชุดเดิม ซึ่งมีสมาชิกสภาเทศบาลตำบลโพน ร่วมเป็นกรรมการ ฯ คือ นายฮ้อย คงอาษา , นายสัมนัก ปัสสะ และนายวร โพนะทา ขอให้ท่านสมาชิกสภา ฯ ได้เสนอชื่อบุคคล เพื่อแต่งตั้งเป็นคณะกรรมการพัฒนาเทศบาลตำบลโพน เชิญครับ

ร.ต.ต.วีระชัย จำปาหาร ขอให้ท่านสมาชิกได้เสนอชื่อบุคคล เพื่อแต่งตั้งเป็นคณะกรรมการพัฒนาประธานสภา ฯ เทศบาลตำบลโพน เชิญครับ

นายสัมนัก ปัสสะ ขอเสนอชื่อ *นายเสริมศักดิ์ ราชติกา* เป็นคณะกรรมการพัฒนาเทศบาลสมาชิกสภา ฯ ตำบลโพน

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายบุญศิล อิงภู - ผู้รับรองคนที่ 2. นายมานพ นามปัญญา

นายเสริมศักดิ์ ราชติกา ขอเสนอชื่อ *นายวุฒิชัย เชยชมศรี* เป็นคณะกรรมการพัฒนาเทศบาลสมาชิกสภา ฯ ตำบลโพน

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นางสมศรี สระทอง - ผู้รับรองคนที่ 2. นายมานพ นามปัญญา

นางสมศรี สระทอง ขอเสนอชื่อ *นายทองพันธ์ ศรีบุญจันทร์* เป็นคณะกรรมการพัฒนา รองประธานสภา ฯ เทศบาลตำบลโพน

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายสัมนัก ปัสสะ - ผู้รับรองคนที่ 2. นายวุฒิชัย เชยชมศรี

มีสมาชิกท่านใด จะเสนอชื่อบุคคลเพื่อแต่งตั้งเป็นกรรมการ พัฒนาเทศบาลตำบลโพน อีกหรือไม่

หากไม่มี ถือว่าสภาเทศบาลตำบลโพน แต่งตั้ง *นายเสริมศักดิ์ ราชติกา , นายทองพันธ์ ศรีบุญจันทร์ และนายวุฒิชัย เชยชมศรี เป็นคณะกรรมการพัฒนาเทศบาลตำบลโพน*

นายสมพงษ์ สุริโย คำสั่งเทศบาลตำบลโพน ที่ 337 / 2563 เรื่อง แต่งตั้งคณะกรรมการเลขานุการสภา ฯ ติดตามประเมินผลแผนพัฒนาเทศบาลตำบลโพน เพื่อปฏิบัติให้เป็นไปตาม ระเบียบกระทรวงมหาหดไทย ว่าด้วยการจัดทำแผนพัฒนาขององค์กร ปกครองส่วนท้องถิ่น ฉบับที่ 2 พ.ศ. 2559 และที่แก้ไขเพิ่มเติม (ฉบับที่ 3) พ.ศ. 2561 คณะกรรมการชุดเดิม คือ นายเสริมศักดิ์ ราชติกา , นายสมพร ภูจันหา และนายบุญศิล อิงภู ขอให้ท่านสมาชิก ได้เสนอชื่อบุคคล เพื่อแต่งตั้งเป็นคณะกรรมการติดตาม ประเมินผลแผนพัฒนาเทศบาลตำบลโพน เชิญครับ

ร.ต.ต.วีระชัย จำปาหาร ขอให้ท่านสมาชิกได้เสนอชื่อบุคคล เพื่อแต่งตั้งเป็นคณะกรรมการติดตามประธานสภา ฯ ประเมินผลแผนพัฒนาเทศบาลตำบลโพน เชิญครับ

นายวุฒิชัย เชยชมศรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า สมาชิกสภา ฯ ส่วนราชการ และผู้เข้าร่วมประชุมทุกท่านครับ กระผมขอเสนอชื่อ *นายบุญศิล อิงภู* เป็นคณะกรรมการติดตามประเมินผลแผนพัฒนา เทศบาลตำบลโพน

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายสมบัติ ภูมิรินทร์ - ผู้รับรองคนที่ 2. นายมานพ นามปัญญา

นายมานพ นามปัญญา ขอเสนอชื่อ *นายสัมนัก ปัสสะ* เป็นคณะกรรมการติดตาม สมาชิกสภา ฯ ประเมินผลแผนพัฒนาเทศบาลตำบลโพน

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายสมบัติ ภูมิรินทร์ - ผู้รับรองคนที่ 2. นายวุฒิชัย เชยชมศรี

นายบุญศิล อิงภู ขอเสนอชื่อ *นายเสริมศักดิ์ ราชติกา* เป็นคณะกรรมการติดตาม สมาชิกสภา ฯ ประเมินผลแผนพัฒนาเทศบาลตำบลโพน

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายประสิทธิ์ คำภูษา - ผู้รับรองคนที่ 2. นายศุกลวัฒน์ ภูจันหา

มีสมาชิกท่านใด จะเสนอชื่อบุคคล เพื่อแต่งตั้งเป็น คณะกรรมการติดตามประเมินผลแผนพัฒนาเทศบาลตำบลโพน อีกหรือไม่

หากไม่มีถือว่า สภาเทศบาลตำบลโพน แต่งตั้ง  *นายเสริมศักดิ์ ราชติกา , นายสัมนัก ปัสสะ และนายบุญศิล อิงภู เป็นคณะกรรมการติดตามประเมินผลแผนพัฒนาเทศบาลตำบลโพน*

นายสมพงษ์ สุริโย คำสั่งเทศบาลตำบลโพน ที่ 364 / 2562 เรื่อง แต่งตั้งที่ปรึกษาเลขานุการสภา ฯ คณะกรรมการและคณะกรรมการบริหารศูนย์พัฒนาเด็กเล็กวัดโพธิ์ชัย บ้านโพน คณะกรรมการชุดเดิม ซึ่งมีผู้แทนสมาชิกสภา อปท. ร่วมเป็น คณะกรรมการ ฯ คือ นายจันทา พันภู , นายฮ้อย คงอาษา และนายสำลี ศรีบัว ขอให้ท่านสมาชิก ได้เสนอชื่อบุคคล เพื่อแต่งตั้งเป็น คณะกรรมการบริหารศูนย์พัฒนาเด็กเล็กวัดโพธิ์ชัยบ้านโพน เชิญครับ

ร.ต.ต.วีระชัย จำปาหาร ขอให้ท่านสมาชิกได้เสนอชื่อบุคคล เพื่อแต่งตั้งเป็นคณะกรรมการบริหารประธานสภา ฯ ศูนย์พัฒนาเด็กเล็กวัดโพธิ์ชัยบ้านโพน เชิญครับ

นายบุญศิล อิงภู ขอเสนอชื่อ *นายมานพ นามปัญญา* เป็นคณะกรรมการบริหารศูนย์สมาชิกสภา ฯ พัฒนาเด็กเล็กวัดโพธิ์ชัยบ้านโพน

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายประสิทธิ์ คำภูษา - ผู้รับรองคนที่ 2. นายศุกลวัฒน์ ภูจันหา

นายเสริมศักดิ์ ราชติกา ขอเสนอชื่อ *นายศุกลวัฒน์ ภูจันหา* เป็นคณะกรรมการ บริหารศูนย์สมาชิกสภา ฯ พัฒนาเด็กเล็กวัดโพธิ์ชัยบ้านโพน

ร.ต.ต.วีระชัย จำปาหาร ขอผู้รับรอง 2 คน ครับ ประธานสภา ฯ - ผู้รับรองคนที่ 1. นายสัมนัก ปัสสะ - ผู้รับรองคนที่ 2. นายทองพันธ์ ศรีบุญจันทร์

มีสมาชิกท่านใด จะเสนอชื่อบุคคล เพื่อแต่งตั้งเป็น คณะกรรมการบริหารศูนย์พัฒนาเด็กเล็กวัดโพธิ์ชัยบ้านโพน อีกหรือไม่

หากไม่มีถือว่า สภาเทศบาลตำบลโพน แต่งตั้ง  *นายมานพ นามปัญญา และนายศุกลวัฒน์ ภูจันหา เป็นคณะกรรมการ บริหารศูนย์พัฒนาเด็กเล็กวัดโพธิ์ชัยบ้านโพน*

ระเบียบวาระที่ 6 เรื่องอื่น ๆ

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า สมาชิกสภา ฯ ส่วนราชการ และผู้เข้าร่วมประชุมทุกท่านครับ

1. งานประเพณีบุญบั้งไฟ ซึ่งเราเคยปฏิบัติกันมาเพื่อให้ฝนฟ้า ตกตามฤดูกาล อยากให้หารือกันว่าเรามีวิธีการไหนบ้างที่จะสามารถ ปฏิบัติได้ อาจจะจัดประเพณีเล็ก ๆ ตามแบบผู้เฒ่าผู้แก่ที่เคยปฏิบัติมา หรือเป็นการบวงสรวงจุดบั้งไฟเพื่อขอฝน เพื่อไม่ให้ขาดวัฒนธรรม ประเพณีของผู้ไท ก็ขอฝากหารือกับคณะผู้บริหารด้วยครับ 2. นโยบายของผู้บริหาร ก็คงจะเป็นหน้าที่ของสมาชิกทุกท่าน ที่ได้รับการเลือกตั้งเข้ามา ก็หวังว่าอยากให้ประชาชนชาวบ้านโพนได้อยู่ดี กินดีให้มากขึ้น อย่างเช่น ผู้ป่วยจิตเวช ทำอย่างไรพื้นที่เราถึงจะลด น้อยลง ก็ขอฝากทุกท่านว่า ทำอย่างไรเราถึงจะพัฒนาบ้านเราให้ดีขึ้น ต่อไป ขอบคุณครับ

ร.ต.ต.วีระชัย จำปาหาร ขอขอบคุณ ท่านคำแปลง ศรีบัว ครับ ประธานสภา ฯ ในส่วนของการแก้ปัญหาผู้ป่วยจิตเวชในพื้นที่บ้านเรา ก็เริ่มเยอะ ขึ้น อันนี้ก็บรรจุอยู่ในนโยบายของผู้บริหารอยู่แล้ว ถ้าอย่างไรก็จะมีการ แต่งตั้งคณะกรรมการวิสามัญ เพื่อศึกษารายละเอียดเกี่ยวกับปัญหาต่อไป ครับ

นายนิพนธ์ อิงภู นโยบายที่ผมได้แถลงไปนั้น ในส่วนที่ทางคณะผู้บริหารได้ศึกษาเบื้องต้น นายกเทศมนตรี ขณะนี้ก็มีกองสาธารณสุข ฯ ผู้นำชุมชน และภาคประชาชน หลาย ๆ ส่วน เข้ามาบูรณาการ ในส่วนนี้ทางผู้บริหารเราก็พร้อมที่จะทำงาน อีกส่วนหนึ่งก็จะอาศัยท่านสมาชิกทุกท่านที่อยู่ในพื้นที่ ท่านผู้นำชุมชน ท่านกำนัน / ผู้ใหญ่บ้าน ก็จะมีการประชุมและแต่งตั้งคณะกรรมการ วิสามัญเพิ่มเติม เพื่อที่จะทำหน้าที่ตรงนี้ครับ

นางสมศรี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า รองประธานสภา ฯ ส่วนราชการ และผู้เข้าร่วมประชุมทุกท่านค่ะ ช่วงนี้เป็นช่วงโควิด ฯ ระบาด ทางเทศบาลตำบลโพนได้ประกาศปิดตลาด แต่ปรากฏว่า พอปิดตลาด ภาพรวมก็คือ ตลาดย่อยกระจายอยู่เยอะมาก ก็เลยหารือ ว่าถ้าเราเปิดตลาด แต่ให้เฉพาะแม่ค้าที่อยู่ในเขตชุมชนบ้านเราจำหน่าย ไปก่อนได้ไหม และอยากให้แม่ค้าเข้าไปจำหน่ายอยู่ในอาคารที่เราสร้างไว้ ไม่ให้อยู่ด้านนอก อยากให้จัดระเบียบตรงนี้ด้วย ขอบคุณค่ะ

ร.ต.ต.วีระชัย จำปาหาร ขอบคุณครับ ขอให้ท่านเลขานุการสภา ฯ ได้ชี้แจงเกี่ยวกับการปิด – เปิดประธานสภา ฯ ตลาด ว่าเรามีมาตรการอย่างไรบ้างครับ

นายสมพงษ์ สุริโย เรื่องของตลาด ตอนนี้คือ ต้องดำเนินการตามนโยบายของท่านผู้ว่า ฯ เลขานุการสภา ฯ และในส่วนของ เทศบาลตำบลโพน เราก็มีคณะกรรมการทำงานระดับ ตำบล ซึ่งหลัก ๆ ก็จะมีท่านกำนันที่ประสานในเรื่องของการจัดกิจกรรม และประเพณีที่มีการรวมคนที่มีจำนวนมาก ก็เป็นปัญหาในส่วนของการ จัดตลาด มีปัญหาในส่วนที่เป็นปลีกย่อย และปัญหาดั้งเดิมในการบริหาร จัดการตลาด คือ พื้นที่ของเรากว้าง ปัญหาที่มันไม่สามารถที่จะควบคุม แม่ค้าได้ เนื่องจากข้อจำกัดในเรื่องของพื้นที่เรา จะมีแม่ค้า 2 ส่วน ส่วนที่ 1 เป็นแม่ค้าที่อยู่ในพื้นที่เรา และส่วนที่ 2 เป็นแม่ค้าที่มาจาก พื้นที่อื่น และตลาดมี 2 ลักษณะ คือ เป็นตลาดของชุมชนบ้านเรา ซึ่งส่วนมากก็จะเป็นแม่ค้าบ้านเรา และแม่ค้าใกล้ ๆ บ้านเรา และตลาด แต่ละลักษณะ ในการจัดตอนนี้ พื้นที่ตลาดให้มีเจ้าของบริหารจัดการ พื้นที่ทุกวัน ในส่วนของวันจันทร์กับวันศุกร์ก็จะเป็นอีกเจ้าหนึ่ง ในส่วนของวันอังคาร , วันพุธ , วันเสาร์ และวันอาทิตย์อีกเจ้าหนึ่ง และในส่วนของวันพฤหัสบดีก็เป็นของเอกชน อัตราค่าเช่าก็แตกต่างกัน ตามจำนวนของแม่ค้าที่เข้ามาจำหน่ายในแต่ละวัน การที่เรามีช่องทาง ตลาดหลายวันก็เป็นข้อขัดแย้งภายในของแม่ค้าเองด้วย มีหลาย ๆ คน หลาย ๆ กลุ่ม ที่พยายามมาค้าขาย และปัญหาที่ไม่สามารถให้แม่ค้า ขึ้นไปจำหน่ายในพื้นที่อาคารตลาดที่เราจัดไว้ให้นั้น เนื่องจากว่า เรื่องของพื้นที่อาคารเรามีข้อจำกัดในเรื่องของแผงจำหน่ายไม่ครบตาม จำนวนแม่ค้า ก็เลยทำให้แม่ค้าส่วนหนึ่งทะลักออกมานอกพื้นที่ ปรากฏว่า แม่ค้าที่อยู่ด้านนอกอาคาร ขายดีกว่าด้านในอาคาร แม่ค้าที่อยู่ในอาคารด้านบนก็เคลื่อนลงมาตาม ๆ กัน ซึ่งจริง ๆ แล้ว เราก็มีมาตรการที่จะช่วยเหลืออยู่บ้าง เพราะว่าอัตราค่าเช่า เราเก็บด้านบนอาคารถูกกว่าที่ลงมาขายด้านล่าง แต่เขาก็ไม่อยู่ ช่วงแรก ๆ ที่เราดำเนินการ ก็ครบเต็มพื้นที่อาคาร แต่อยู่ได้ไม่ถึง 2 เดือน จนตอนนี้ ไม่มีแม่ค้าที่จำหน่ายอยู่บนอาคารเลย ตอนนี้เราก็ พยายามพูดคุยกับคนที่มาประมูลพื้นที่ ว่าให้ดำเนินการตามมาตรการ ป้องกันโควิด เราก็เลยไม่ได้เร่งรัดกวดขันมากนัก แต่ในส่วนของสัญญา การประมูล ช่วงนี้ก็ยังผ่อนปรนต่อสัญญามาให้ 2 รอบแล้ว รอบแรกกำหนด 1 ปี รอบนี้กำหนด 6 เดือน ก็จะเป็นโอกาสที่จะใช้ นโยบายได้เต็มที่ หมายถึงว่า จะมีการเปิดประมูลใหม่ กำหนดข้อบังคับ และระเบียบให้ชัดเจนมากขึ้น ในส่วนของเรื่องน้ำที่อยู่ในบริเวณตลาด ก็ยังไม่มีระเบียบ ข้อบังคับ ในการดูแล รักษา ครับ

ร.ต.ต.วีระชัย จำปาหาร ขอขอบคุณครับ ประธานสภา ฯ

นายสมพงษ์ สุริโย ต่อไป ผมขอเสนอว่าเรื่องที่จะเข้าประชุม ให้เสนอเป็นเอกสารญัตติเข้ามา เลขานุการสภา ฯ ในการประชุมครั้งหน้า และฝ่ายเลขาสภา ฯ ก็จะได้มาศึกษาว่าญัตติ ที่เสนอเข้ามาเกี่ยวข้องกับระเบียบกฎหมายข้อใดบ้าง สามารถดำเนินการ ได้ไหม เพื่อที่จะได้นำมาชี้แจงให้สมาชิกสภาเทศบาลตำบลโพน ได้พิจารณาว่า สมควรให้อนุมัติหรือไม่อย่างไร อันนี้คือหลักการของการ ประชุม

**ที่ประชุม รับทราบ**

ร.ต.ต.วีระชัย จำปาหาร ครับท่านสมาชิกสภา ฯ ท่านใดมีอะไรจะชี้แจงเพิ่มเติมไหมครับ ประธานสภา ฯ ถ้าไม่มี ขอปิดการประชุมครับ

ปิดประชุม เวลา 12.00 น.

(ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

**คณะกรรมการตรวจรายงานการประชุมลงชื่อตรวจแล้วถูกต้อง**

(ลงชื่อ) คำแปลง ศรีบัว กรรมการตรวจรายงานการประชุม

(นายคำแปลง ศรีบัว)

สมาชิกสภาเทศบาลตำบลโพน

(ลงชื่อ) มานพ นามปัญญา กรรมการตรวจรายงานการประชุม

(นายมานพ นามปัญญา)

สมาชิกสภาเทศบาลตำบลโพน

(ลงชื่อ) วุฒิชัย เชยชมศรี กรรมการตรวจรายงานการประชุม

(นายวุฒิชัย เชยชมศรี)

สมาชิกสภาเทศบาลตำบลโพน

(ลงชื่อ) วีระชัย จำปาหาร ผู้รับรอง

(ร.ต.ต.วีระชัย จำปาหาร)